مزاح

مزاح  ایک ایسا رجحان ہے جس میں ہنسی کو بڑے لطیف انداز میں لوگوں، محفلوں اور موقعوں کی بیچ جگہ دی جاتی ہے۔ یہ اصطلاح قدیم یونانیوں کی اصطلاح مزاحی طب سے لی گئی ہے، جس میں انسانی جسم کے سیال مادوں کے توازن کی تعلیم دی گئی تھی، جسے مزاح کی جمع کا نام دیا گیا تھا۔ لاطینی زبان میں مزاح کا استعمال زیر گرفت انسانی صحت اور جذبے کو کہا گیا ہے۔

ہر عمر اور ثقافت کے لوگ مزاح سے متاثر ہوتے ہیں۔ اس لیے حسِ مزاح کی اصطلاح عالمی نوعیت اختیار کر گئی ہے۔ مفروضے کے طور پر ایسا شخص جو حس مزاح کم رکھتا ہو، اس کے بارے میں عام تصور ہے کہ وہ غیرتوجیہی، عجیب و غریب یا جھنجھلا دینے والی فطرت کا مظاہرہ کرے گا۔ حالانکہ یہ بات ایک شخص کے ذوق پر منحصر ہے کہ وہ کسی چیز کو مزاحیہ پاتا ہے یا نہیں، مگر یہ بہت سے عوامل پر محیط ہے، جن میں جغرافیائی وقوع، ثقافت، شعور، تعلیم کی سطح، عقل اور سیاق و سباق شامل ہیں۔ مثلًا کم عمر بچے ٹام اور جیری جیسے کارٹونوں سے متاثر ہو سکتے ہیں، جو انھیں ٹی وی شو یا کامک کی شکل میں دستیاب ہو سکتے ہیں۔ اس کے بر عکس مزاح کی کئی پیچیدہ شکلیں جیسے کہ ہجو سماجی معانی اور سیاق و سباق کی سمجھ پر منحصر ہیں اور اس وجہ سے یہ بڑی عمر کے لوگوں کو متاثر کر سکتی ہیں۔

اسلامی تعلیمات میں مزاح کے دوران کسی کا مذاق اُڑانا ناپسندیدہ عمل سمجھا جاتا ہے۔ خاص طور پر مقدس شخصیات اور دینی شعائر جیسے انبیا، صحابہ، دینی پیشوا، قرآن، مسجد، رمضان اور مزاراتِ اولیا  کی توہین انتہائی سنگین جرم تصور کیا جاتا ہے۔ ایسے اقوال یا اعمال جو ان مقدس ہستیوں یا شعائر کی توہین پر مشتمل ہوں، کفر کے زُمرے میں آ سکتے ہیں، کیونکہ یہ دینِ اسلام کی بنیادی حرمتوں اور عقائد کی اہانت کے مترادف ہیں۔مفتی احمد یار خان نعیمی، تفسیرِ نعیمی: جلد 1 (1363ھ / 1944ء) (لاہور: نعیمی کتب خانہ، 2009ء)، پارہ 1، سورت 2، فوائد 1 تا 5،  صفحہ 183۔

 حوالہ جات 

زمرہ:اصناف
زمرہ:ظرافت
زمرہ:ویکی ڈیٹا سے مختلف مختصر وضاحت